ধূসর চুল, পিঠে ব্যাগ! শাহরুখের ‘কিং’ লুকে তুঙ্গে উন্মাদনা

ওয়েব ডেস্ক: ধূসর চুল। পাক ধরেছে দাড়ি-গোঁফে। চোখে সানগ্লাস। পিঠে ব্যাগ নিয়ে বিদেশের ফুটপাতে শাহরুখ খান (Shah Rukh Khan)। কড়া নিরাপত্তাবলয়ের চাদরে মুড়ে আউটডোরে শুটিং করছেন বলিউডের বাদশা। বাদশাহ আবারও ফিরলেন ক্যামেরার সামনে! কাঁধের চোটের কারণে দীর্ঘদিন শুটিং থেকে বিরতি নেওয়ার পর অবশেষে তিনি আবার কাজে ফিরেছেন। সম্প্রতি মুম্বইয়ে তাঁর আসন্ন ছবি King-এর সেটে শাহরুখকে দেখা গেছে, এবং সেই ছবি ইতিমধ্যেই সোশ্যাল মিডিয়ায় ভাইরাল।

ষাটোর্ধ্ব বাদশার মারকাটারি অবতার দেখে উন্মাদনার পারদ তুঙ্গে। ধূসর চুল। পাক ধরেছে দাড়ি-গোঁফে। চোখে রোদচশমা। কিং খানের এমনই লুক ভাইরাল করছেন অভিনেতার ফ্যান। ভাইরাল হওয়া ছবিটিতে দেখা যাচ্ছে, শাহরুখ একটি ম্যাকডোনাল্ডস রেস্টুরেন্ট থেকে বের হচ্ছেন। তিনি সাদা শার্ট, কালো সানগ্লাস এবং সল্ট-অ্যান্ড-পেপার রঙের ছোট চুলে একেবারে নতুন লুকে হাজির হয়েছেন। ছবির চারপাশে ক্যামেরা, লাইট এবং শুটিং সেটের অন্যান্য সরঞ্জাম স্পষ্ট বোঝা যাচ্ছে সেই ছবিতে। যদিও তাঁর হাত এখনও পুরোপুরি ঠিক হয়েছে কি না তা ছবিতে দেখে বোঝা যাচ্ছে না। আউটডোরে শুটিং করছেন বলিউডের বাদশা। একনজরে তাঁকে দেখে চেনা দায়! পরবর্তী সিনেমা ‘কিং’-এর জন্যেই আসলে কিং খানের এহেন লুক। আর সেই ক্যামেরাবন্দি মুহূর্ত নেটপাড়ায় ভাইরাল হতেই অনুরাগীদের উচ্ছ্বাস।

আরও পড়ুন: জীবনের নতুন অধ্যায় পরিবারের সঙ্গে উপভোগ করছেন পরিণীতি

শাহরুখ খানের ‘কিং’ সিনেমা নিয়ে উন্মাদনার পারদ তুঙ্গে। প্রায়শই এই ছবি নিয়ে নিত্যনতুন তথ্য প্রকাশ্যে আসে। বিশেষ করে বিগ বাজেট এই ছবির তারকাখচিত কাস্টিংয়ের দিকেই নজর দর্শক-অনুরাগীদের। বহু প্রতীক্ষিত এই মেগাবাজেট সিনেমাতেই দীপিকা পাড়ুকোন, অভিষেক বচ্চন, রানি মুখোপাধ্যায়, আরশাদ ওয়ারসি, অনিল কাপুরের মতো তাবড় তারকাদের দেখা যাবে বলে খবর।

অন্য খবর দেখুন